CELEX: 31986R3857
Language: el
Date: 1986-12-16 00:00:00
Title: Κανονισμός (ΕΟΚ) αριθ. 3857/86 του Συμβουλίου της 16ης Δεκεμβρίου 1986 για την παράταση του προσωρινού δασμού αντιντάμπινγκ στις εισαγωγές μηχανημάτων φωτοαντιγραφής καταγωγής Ιαπωνίας

Avis juridique important

|

31986R3857

Κανονισμός (ΕΟΚ) αριθ. 3857/86 του Συμβουλίου της 16ης Δεκεμβρίου 1986 για την παράταση του προσωρινού δασμού αντιντάμπινγκ στις εισαγωγές μηχανημάτων φωτοαντιγραφής καταγωγής Ιαπωνίας  

Επίσημη Εφημερίδα αριθ. L 359 της 19/12/1986 σ. 0009

***** ΚΑΝΟΝΙΣΜΟΣ (ΕΟΚ) αριθ. 3857/86 ΤΟΥ ΣΥΜΒΟΥΛΙΟΥ  της 16ης Δεκεμβρίου 1986  για την παράταση του προσωρινού δασμού αντιντάμπινγκ στις εισαγωγές μηχανημάτων φωτοαντιγραφής καταγωγής Ιαπωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2640/86 (2), η Επιτροπή επέβαλε προσωρινό δασμό αντιντάμπινγκ στις εισαγωγές μηχανημάτων φωτοαντιγραφής καταγωγής Ιαπωνίας·  ότι η εξέταση των γεγονότων δεν έχει ακόμη περατωθεί και ότι η Επιτροπή συνεπώς γνωστοποίησε στους ενδιαφερόμενους ιάπωνες εξαγωγείς την πρόθεση της να προτείνει την παράταση ισχύος του προσωρινού δασμού για μια νέα περίοδο που δεν υπερβαίνει τους δύο μήνες· ότι οι εξαγωγείς που αντιπροσωπεύουν ένα σημαντικό μέρος των σχετικών εμπορικών συναλλαγών δεν προέβαλαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ στις εισαγωγές μηχανημάτων φωτοαντιγραφής καταγωγής Ιαπωνίας, που επιβλήθηκε με τον κανονισμό (ΕΟΚ) αριθ. 2640/86, παρατείνεται για μια περίοδο που δεν υπερβαίνει τους δύο μήνες.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2176/84 και κάθε άλλης απόφασης που τυχόν θα λάβει το Συμβούλιο, ο παρών κανονισμός εφαρμόζεται μέχρις ότου αρχίσει να ισχύει πράξη του Συμβουλίου για τη θέσπιση οριστικών μέτρων, το αργότερο όμως μέχρι το τέλος δίμηνης περιόδου η οποία αρχίζει στις 27 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 239 της 26. 8. 1986, σ. 5.